La Casa de Cultura acull la representació de “El elogio del arte”, d’Amparo Pastor
2025-07-24

Dijous que ve 30 d’octubre, a les 19:30 h, el Saló d’Actes de la Casa de Cultura acollirà la representació de “El elogio del arte”, un text d’Amparo Pastor, qui també dirigeix la peça i la protagonitza juntament amb Mª Ángeles Fernández i Pilar Sanchís.

Amb entrada gratuïta i amb 30 minuts de durada, “El elogio del arte” fou presentat dins del IX Festival Octubre Dones, organitzat per l’Associació Dones en Art. Ara, la seua creadora i veïna de Burjassot, Amparo Pastor, la posa en escena en el seu poble. En la peça, Pastor representa la música; Mª Ángeles Fernández representa la literatura, mentre que Pilar Sanchís representa el món de la pintura. A manera d’assaig, aquestes tres muses elogiaran aquestes tres manifestacions artístiques, tot acompanyat de l’últim moviment de la 3ª simfonia de Mahler.

La funció es completarà amb una lectura de poemes a càrrec de Carmen Oliver Menges. Aquestes quatre dones formen part de l’associació Paraules i Dones de Burjassot, que amb “El elogio del arte” suma una representació més al cada vegada més ampli repertori de funcions teatrals.